ÍA stúlkur enn á toppi deildarinnar eftir sigur á Haukum ÍA mætti Haukum á Ásvellinum í Hafnarfirði í A riðli fyrstu deildar kvenna síðastliðinn laugardag . Aðeins eitt stig skildi liðin að fyrir leikinn , Skagastúlkur voru á toppi riðilsins með sjö stig að loknum þremur umferðum en Haukastúlkur sex . Það var því til mikils að vinna . Fyrri hálfleikur var fremur tíðindalítill og staðan 0 - 0 í hálfleik . Það dró hins vegar til tíðinda á 63. mínútu þegar Guðrún Þórbjörg Sturlaugsdóttir tókst að skora fyrir ÍA og varð það eina mark leiksins . Lokatölur 0 - 1 . ÍA heldur því sæti sínu á toppi riðilsins með tíu stig , jafnmörg á Fylkir sem er í öðru sæti . Næsti leikur Skagastúlkna er heimaleikur gegn ÍR á Akranesvelli laugardaginn 15. júní næstkomandi .